Държавен вестник, бр. 17, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  17
но не по-късно от навършване на 20-годишна 
възраст, за членове на семейството се считат 
и  пълнолетните братя и сестри, както и пъл­
нолетните деца на новия съпруг/съпруга или 
на лицето, с което съжителства майката или 
бащата на ученика, ако живеят с него.
§ 3. Месечният доход на член от семейството 
се определя като среден за предходните 6 месеца 
въз основа на заявление-декларация съгласно 
приложението. Размерът на минималната ра­
ботна заплата, приет за база при изчисляване 
на месечния доход на член от семейството, е 
среден за предходните 6 месеца.
§ 4. В сумата на доходите, получени от отдел­
ните членове на семейството, се включват всички 
получени през предходните 6 месеца суми от: 
доходи съгласно чл. 10, ал. 1, т. 1 – 4 и 6 от Закона 
за данъците върху доходите на физическите лица; 
пенсии, без добавките за чужда помощ за лица 
с трайно намалена работоспособност; месечни 
помощи и добавки по реда на Закона за семейни 
помощи за деца; месечни помощи по реда на 
Закона за социално подпомагане; обезщетения 
и помощи по реда на Кодекса за социално оси­
гуряване, без еднократните помощи; присъдени 
издръжки и стипендии, без получаваните по силата 
на постановлението. Заявление-декларацията за 
дохода на семейството трябва да бъде подписано 
и от родителя (попечителя) на ученика и към 
него да се приложат съответните документи.
§ 5. При отпускане на стипендия от началото 
на учебната година се взема предвид успехът 
от предходната учебна година, а при отпускане 
на стипендия от втория учебен срок – успехът 
от предходния срок. 
§ 6. Училищата извършват проверка на не 
по-малко от 10 на сто от подадените документи.
§ 7. Ако е отпусната стипендия  въз основа 
на заявление-декларация с невярно съдържание, 
ученикът се лишава от стипендията, а получените 
суми се възстановяват на училището от родителя 
или от ученика, ако е пълнолетен. 
§ 8. (1) Учениците, ползващи ученическо 
общежитие, заплащат месечен наем, определен 
със  заповед на директора. 
(2) Определени категории ученици може да 
бъдат освободени от заплащане на наем при ус­
ловия и по ред, утвърдени със заповед­та по ал. 1. 
Преходни и заключителни разпоредби
§ 9. Отменя се Постановление № 207 на 
Министерския съвет от 1994 г. за условията за 
получаване на стипендии от учениците след 
завършване на основното образование (обн., 
ДВ, бр. 83 от 1994 г.; изм. и доп., бр. 63 от 
1995 г., бр. 5 от 1999 г., бр. 15 от 2000 г., бр. 8 от 
2001 г., бр. 5 от 2002 г., бр. 11 от 2003 г., бр. 31 
от 2008 г., бр. 79 от 2009 г. и бр. 96 от 2011 г.).
§ 10. Неизразходваните средства за стипен­
дии от 2012 и предходни години, предоставени 
по реда на отмененото Постановление № 207 
на Министерския съвет от 1994 г. за условията 
за получаване на стипендии от учениците след 
завършване на основното образование и пре­
минали в преходен остатък по бюджетите на 
общините към 1 януари 2013 г., се разпределят в 
срок до 31 март 2013 г. между училищата, които 
финансира общината, пропорционално на броя 
на учениците по чл. 1, ал. 1 към 1 януари 2013 г.
§ 11. Стипендиите, отпуснати преди вли­
зането в сила на постановлението, със срок 
на изплащане, по-дълъг от един учебен срок, 
продължават да се изплащат при условията и 
по реда на отмененото Постановление № 207 
на Министерския съвет от 1994 г. за условията 
за получаване на стипендии от учениците след 
завършване на основното образование.
§ 12. В допълнителната разпоредба на Пра­
вилника за прилагане на Закона за социално 
подпомагане, приет с Постановление № 243 на 
Министерския съвет от 1998 г. (обн., ДВ, бр. 133 
от 1998 г.; изм. и доп., бр. 38, 42 и 112 от 1999 г., 
бр. 30, 48 и 98 от 2000 г.; попр., бр. 100 от 2000 г.; 
изм. и доп., бр. 19 и 97 от 2001 г., бр. 26, 46, 
81 и 118 от 2002 г., бр. 40 от 2003 г., бр. 115 от 
2004 г., бр. 31 и 103 от 2005 г., бр. 54 и 93 от 
2006 г., бр. 101 от 2007 г., бр. 26 от 2009 г., бр. 27, 
41, 43, 45 и 50 от 2010 г. и бр. 63 от 2011 г.), се 
правят следните изменения и допълнения:
1. В наименованието думите „Допълнител­
на разпоредба“ се заменят с „Допълнителни 
разпоредби“.
2. Създава се § 1а: 
„§ 1а. На учениците, настанени в домове за 
деца, лишени от родителски грижи, от I до ХIII 
клас включително или до завършване на средно 
образование, но не повече от 20-годишна въз­
раст, за джобни разходи на месец се определят 
средства в размер 33 лв., които се изплащат по 
бюджетите на общините, на чиято територия се 
намират съответните домове.“
§ 13. В чл. 3, ал. 1, т. 2  от Постановление 
№ 84 на Министерския съвет от 2009 г. за при­
емане на Списък на средищните училища в 
Република България, определяне на критерии за 
включване в Списъка на средищните училища и 
приемане на финансови правила за разходване 
на средствата за допълнително финансиране за 
осигуряване обучението на пътуващите ученици от 
средищните училища (обн., ДВ, бр. 29 от 2009 г.; 
изм. и доп., бр. 51, 79 и 87 от 2009 г., бр. 3, 12 
и 97 от 2010 г., бр. 60 и 97 от 2011 г. и бр. 18 и 
84 от 2012 г.) числото „474“ се заменя с „520“.
§ 14. В чл. 1, ал. 1 от Постановление № 186 
на Министерския съвет от 2010 г. за осигуряване 
на целодневна организация на учебния ден за 
учениците от I до III клас в държавните и об­
щинските училища (обн., ДВ, бр. 71 от 2010 г.; 
изм. и доп., бр. 40 и 106 от 2011 г. и бр. 18 от 
2012 г.) числото „474“ се заменя с „520“.
§ 15. Постановлението влиза в сила от 
началото на втория учебен срок на учебната 
2012/2013 г. съгласно акта по чл. 93, ал. 1 от 
Правилника за прилагане на Закона за народната 
просвета с изключение на § 13 и § 14, които 
влизат в сила от 1 януари 2013 г.
Министър-председател:
Бойко Борисов
Главен секретар на Министерския съвет:
Росен Желязков